ఆకుపచ్చ కల
పచ్చని అడవి. చిక్కని అడవిలో పచ్చిక బయలు.
ఆ అడవిలో ఉండే జీవజాలం తప్ప మరో జీవి అక్కడి జీవులకు తెలియదు. ఎప్పుడూ చూడలేదు.
అయితే , ఈ అడవి దాటితే పెద్ద ప్రపంచం ఉందనీ, ఆ ప్రపంచంలో మానవులు ఉంటారనీ వాళ్ళు చాలా గొప్ప వాళ్ళనీ, వాళ్ళు పక్షుల్లా ఆకాశంలో విహరిస్తారనీ, సముద్రంలో చేపల్లా ప్రయాణిస్తారని, చుక్కల్లో చందమామ దగ్గరకి వెళ్ళి వచ్చారనీ ఏవేవో చాలా విషయాలు చుట్టపు చూపుగా వచ్చిన కాకమ్మ ద్వారా విన్నాయి కొన్ని జంతువులు. అందులో ఒకటి తోడేలు.
అదిగో, అప్పటినుండి ఆ మానవ ప్రపంచం లోకి పోయి అక్కడ వింతలు విశేషాలు పోగేసుకురావాలని తహతహలాడి పోతున్నది తోడేలు.
ఒకరోజు తనతో సమావేశమైన మిత్ర బృందంతో ఎన్నాళ్ళుగానో కంటున్న కల గురించి విప్పి చెప్పింది తోడేలు.
"జరిగేది చెప్పు. అనవసరపు కలలు కనకు. వంటికి మంచిది కాదు " అన్నది రైనో.
"ఆమ్మో .. మానవ లోకంలోకా... బాబోయ్ "భయంభయంగా కళ్ళు టపాటపలాడించింది దుప్పి.
"ఆకాశానికి నిచ్చెన వేద్దామంటే పడి నడ్డివిరగ్గొట్టుకున్నట్టే .. "నవ్వింది నక్క .
"నాకా వయసయిపోతున్నది . కోరిక తీరకుండానే పోతానేమో బెంగగా ఉన్నది" మిత్రుల మాటలు పట్టించుకోని తోడేలు దిగులు పడింది.
మిత్రుడి కోరిక ఆమోదయోగ్యంగా లేదు. ముక్కు మొహం తెలియని మానవ లోకంలోకి వెళ్తుందంట. చుట్టుపక్కలున్న తమ వంటి రాజ్యాల్లోకే ఎప్పుడూ తొంగి చూసే ధైర్యం చేయని తోడేలుకు పోయే కాలం వచ్చిందని మనసులోనే విసుక్కుంది ఏనుగు.
"ఆరు నూరైనా ఈ నెలలో మానవ ప్రపంచంలోకి వెళ్లి తీరాల్సిందే .. మీరెవరైనా నాతో వస్తానంటే సంతోషం. లేకున్నా నేనెళ్ళేది వెళ్ళేదే .. ఆ ప్రపంచం చూడని బతుకు వృధా .. " తనలోతాను అనుకుంటున్నట్లుగా అన్నది తోడేలు.
వయసు మళ్లుతున్న మిత్రుడి కోరికని తీర్చలేమా అన్నట్లుగా మిగతా నలుగురు మిత్రులూ ఒకరినొకరు చూసుకున్నారు.
కొన్ని ఇబ్బందులు, కష్టాలు పడితే పడదాం. పడమటి పొద్దులో ఉన్న మిత్రుడ్ని ఒంటరిగా కొత్త లోకంలోకి పంపడం మంచిది కాదేమోనన్నది దుప్పి.
నిజమే, మిత్రుడి కోరిక తీర్చడం మన ధర్మం అని నక్క, రైనా సిద్దపడ్డాయి. ఏనుగు మాత్రం తన పరిస్థితుల దృష్ట్యా రాలేనని ఖచ్చితంగా చెప్పింది. మీరు వెళ్తే మీ నాలుగు కుటుంబాల మంచి చెడు నేను చూసుకుంటానని మాటిచ్చింది.
గతంలో కాకమ్మ ద్వారా విన్న అనేక విషయాలు మననం చేసుకున్నాయవి. తమ రూపాలతో వెళ్తే వచ్చే ఇబ్బందులను గురించి, తీసుకోవలసిన జాగ్రత్తల గురించి చర్చించుకున్నాయి. మరో లోకపు జీవితాన్ని ఉన్నతంగా ఊహించుకుంటూ ప్రయాణానికి ఏర్పాట్లు చేసుకోవడంలో నిమగ్నమయ్యాయి.
ఆకురాలు కాలం అది . కొన్ని చెట్లు ఆకురాలుస్తుంటే కొన్నిమోడు వారిపోయి, మరికొన్నిలేలేత ఆశలతో చిగురిస్తున్నాయి.
నిశ్చలంగా నిశ్చబ్దంగా సాగిపోతున్న అక్కడి జీవితాల్లో ఏదో హడావిడి. ఉత్సవమేదో జరుగుతున్నట్లు సందడి. ఆ నోటా ఈ నోటా విషయం తెలిసిన జీవులెన్నో ఎగుడుదిగుడు కొండ లోంచి చీలికలు చీలికలుగా ఉన్న సన్నని బాటల్లో వచ్చి, పచ్చిక బయలులో సమావేశమయ్యాయి. మరో లోకపు ముచ్చట్లు తెలుసుకోవడానికి ఉవ్విళ్లూరుతున్నాయి. ఉత్కంఠతో ఎదురు చూస్తున్నాయి . నిన్నమొన్నటి వరకూ తమతో తిరిగిన నలుగురు నేస్తాలు మానవ ప్రపంచంలోకి అడుగు పెట్టి ఏడాది దాటింది. ఈ జీవాలు అసలున్నాయో లేవోననే సందేహంలో సందిగ్ధంలో ఉన్న సమయంలో అవి తమ రాజ్యానికి తిరిగి రావడం ఆ జంతు లోకానికి పండుగ్గా ఉంది. అదీకాక ఆ లోకపు వింతలు విడ్డురాలు, విశేషాలు తెలుసుకోవాలనే కుతూహలం వాటినక్కడికి రప్పించాయి . ఇప్పుడు వాటి మాట కోసం ఆతృతగా ఎదురు చూస్తున్నాయి.
తమ యాత్ర పూర్తి చేసుకొచ్చిన మిత్ర బృందం తోడేలు, నక్క , రైనో , దుప్పి రాకతో ఆ ప్రదేశమంతా హర్షధ్వానాలతో మార్మోగింది. అందరి వైపు చూస్తూ చేతులూపుతూ సంతోషంగా పలకరించింది మిత్ర బృందం.
అప్పటివరకూ ఉన్న కలకలం సద్దుమణిగింది. ఆకు రాలితే వినపడేంత నిశ్శబ్దంగా మారిపోయింది ఆ ప్రాంతం. జీవులన్నీ ఊపిరి ఉగ్గబట్టుకుని కూర్చున్నాయి . అక్కడున్న వారంతా సుశిక్షితులైన సైనికుల్లా .. కానీ వాటి శ్వాస నిశ్వాసలు పక్కన ఉన్న వాటికి వినిపిస్తున్నాయి.
ఆ ప్రశాంతతను ఛేదిస్తూ .. "ఆ రోజు మేం బయలుదేరినప్పుడు పలికిన వీడ్కోలు , మీ ఆదరాభిమానాలు మా వెన్నంటే ఉన్నాయి. ఇప్పుడు మళ్ళీ.. ఇంత మంది, చిన్నా పెద్దా, పిల్లా పాపా .., మిమ్ములని చూస్తుంటే కడుపు నిండి పోయింది. మాయా మర్మం లేని మనమంతా ఒక్కటేనని రుజువవుతున్నది.
మరో లోకపు లోతుపాతులు తెలుసుకోవాలని స్వచ్ఛమైన హృదయాలన్నీ ఆశపడడం ఆరాటపడడం చూస్తే మహదానందంగా ఉంది. మా అనుభవాలు మీకు ఎలాంటి అనుభూతినిస్తాయో తెలియదు. ఏడాది కాలపు అనుభవాలను, అనుభూతులను కొద్ది మాటల్లో చెప్పడం కష్టమే .. కానీ చెప్పడానికి ప్రయత్నిస్తాం.
మేము మానవలోకంలో మేమెలా బతికామన్నదానికన్నా, మా నిశిత పరిశీలనలో అక్కడి ప్రజల జీవితమెలా ఉన్నదో, ఆ లోకపు నగ్న స్వభావం గురించి చెప్పాలనుకుంటున్నామన్నది తోడేలు.. సరేనన్నట్టు తలూపింది మిత్ర బృందం.
మన మన్యంలో రకరకాల జంతు జాతులున్నట్టు మానవుల్లోనూ జాతులున్నాయి . అంతేకాదు కుల, మత, వర్గ, వర్ణ, ప్రాంతీయ, భాషా భేదాలు ఎన్నో ఉన్నాయి. అంతా బయటకు ఎంతో అందంగా, ఆనందంగా రంగురంగుల్లో కనిపించే సంక్లిష్ట లోకం. స్వార్థ లోకం.
ఒకే జాతి అయినా అంతా ఒకే స్థాయిలో ఉండరు . ఒకే రీతి నడవరు. ఒకే రకం తిండి తినరు . ఒకే రకపు ఇంట్లో ఉండరు . ఒకే రకపు బట్ట కట్టరు. ఎక్కడ చూసినా కులం , మతం , జాతి , అంతస్తుల తేడాలే .. మిరుమిట్లు గొలిపే వెలుతురులో అద్దాల మేడల్లో కొందరుంటే చీకటి గుయ్యారాల్లో ఆకాశమే కప్పుగా మరికొందరు .. ఆకాశ వీధుల్లో విహరించే వాళ్ళు కొందరయితే చీలికలైన కాళ్లతో గమ్యం కేసి ప్రయాణించే వాళ్ళు మరికొందరు ...
ఎవరికివారు తామే గొప్పని విర్రవీగుతారు. ఎవరి అస్తిత్వం వారికి గొప్పదే కావచ్చు. ఎవరి మత నమ్మకాలు , పద్ధతులు వాళ్ళకుండొచ్చు. అవన్నీ వాళ్ళింటికే పరిమితం కావాలి. గడప దాటిన తర్వాత అందరూ సమానమే కదా .. ఈ చిన్న విషయం వీళ్ళకెందుకు అర్ధంకాదో ..గొడవలు పడిచస్తారు. కొట్టుకుంటారు . నరుక్కుంటారు . యుద్ధాలే చేసుకుంటారు . ఏంమనుషులో ఏమో .. నమ్మినవాళ్ల మీదనుంచే తొక్కుకుంటూ పోతుంటారు... " అంటున్న తోడేలు మాటలకు అడ్డొస్తూ .. "అయ్యో .. ఎట్లా .. " చెట్టుమీద బుల్లిపిట్ట సందేహం వెలిబుచ్చింది.
" మనుషులకెనెన్నో నమ్మకాలూ, విశ్వాసాలు. వాటినే పెట్టుబడిగా చేసుకుని మఠాధిపతులు , పాస్టర్లు , ముల్లాలు గొప్పగా బతికేస్తున్నారు. ప్రజల నమ్మకాలను, భక్తిని మార్కెట్ వస్తువులుగా మార్చి వ్యాపారం చేసుకుంటున్నారు . ప్రజలను నిలువు దోపిడీ చేస్తున్నారు.
మనం అన్నది కనిపించక అంతా నేనులే .. మైదాన ప్రాంతాల్లో ఒకచోట కాదు, ఒక ప్రాంతం కాదు, ఒక నగరం కాదు ఎక్కడికిపో .. అదే తంతు. ఒకనినొకడు దోచుకోవడమే .. కప్పను పాము మింగినట్టు మింగేయడమే..
కులాన్ని, మతాన్ని, రిజర్వేషన్లను అడ్డంపెట్టుకుని చేసే రాజకీయంలో చిన్న పిల్లలకు బిస్కట్ ఇస్తామని ఆశ పెట్టినట్లు రకరకాల పథకాల హామీలు ఆశపెట్టి మనుషులను తమ తిండి కోసం తాము కష్టం చేయలేని సోమరులుగా మార్చే ప్రయత్నంలో ఉన్నారు.
వారి అస్తిత్వాలు ఏవైనా ఆ జనం రెండుగా కనిపించారు. శ్రమ చేసేవారు , ఆలోచన చేసేవాడు. చెమటచుక్క చిందించే, ఉత్పత్తి చేసే శ్రామికులను గుప్పెడు మంది ఆలోచనాపరులు ఎప్పుడూ లొంగదీసుకుని తమ కాళ్ల కింద అట్టే పెట్టుకుంటున్నారు. ఆరోగ్యం నుంచి ఆర్ధికం వరకు, రక్షణ నుంచి సామాజిక భద్రత వరకు అన్ని రంగాల్లో ఆడ మగ వ్యత్యాసాలే .. "కంచుకంఠంతో చెప్పుకుపోతున్న తోడేలు కొద్దిగా ఆగి అందరి వైపు నిశితంగా చూసి ఓ దీర్ఘ శ్వాస విడిచింది.
" అన్నా .. ఏమైనా వాళ్ళు మనకంటే తెలివిగల వాళ్ళు.." అంటున్న రైనో ని "ఆహా .. ఏమిటో అంత గొప్ప తెలివితేటలు .. " తానే తెలివైనదాన్ననుకునే నక్కపిల్ల ప్రశ్నించింది.
"ఒకప్పుడు మనలాగే అడవుల్లో బతికిన మనిషి తన తెలివితేటలతో పక్షిలా ఆకాశంలో ఎగరడానికీ విమానాలు , చేపలా నీళ్లలో ప్రయాణానికి ఓడలు, ఆకాశంలో చుక్కల్లా కనిపించే గ్రహాలను, చందమామను చేరే రోదసీ నౌకలు ఇలా లెక్కలేనన్ని అద్భుతమైన ఆవిష్కరణలు చేశాడు" అన్నది రైనో
"ఓ అవునా .. ఇంకేం చేశారు .. చెప్పు మిత్రమా .. చెప్పు " తల్లి గర్భం నుండి వచ్చిన శిశువు లా ఉత్సుకతతో చూస్తూ మిడత.
"తల్లి గర్భంలోంచి పుట్టే మనిషి మరమనిషిని తాయారు చేసి తాను చేసే పనులన్నీ దానితో చేయిస్తున్నాడు. అది ఊహకందడం లేదు కదూ .. కానీ అది నిజం. అంతేకాదు , మనం ఇక్కడుండి మన పొరుగు రాజ్యంలోనున్న మనవాళ్లతో మాట్లాడగలమా..? చూడగలమా .. లేదు. కానీ, వాళ్ళు ఇక్కడుండి ఎక్కడెక్కడో ఉనోళ్లను చూస్తారు. ఇక్కడ ఉన్నట్లు మాట్లాడుకుంటారు .. ." చెప్తున్న రైనో మాటలకు అడ్డు వస్తూ .. "ఏమిటేమిటి మళ్ళీ చెప్పు " అన్నది చిరుత.
"అవునన్నా, వాళ్ళ చేతిలో ఇమిడిపోయే ఫోన్ లున్నాయి. నేను నీతో మాట్లాడాలంటే నీ దగ్గరకొచ్చి మాట్లాడాలి. కానీ వాళ్ళు రాకుండా ఎక్కడివాళ్ళక్కడుండి చూసుకుంటూ మాట్లాడుకుంటారు.. " వివరించింది రైనో.
"అవును నిజమే, చేతుల్లో మొబైల్ ఫోన్లకు బందీలైపోయారు మానవులు. అవి అందరి దగ్గరా లేవు గాని చాలామంది దగ్గర కనిపిస్తాయి. మొదట్లో వింతగా ఆశ్చర్యంగా ఉండేది. అబ్బురంగా తోచేది . పోనుపోనూ విసుగొచ్చేసిందనుకోండి. మనిషి జీవితం, వారి ఆలోచనలు వారి చేతిలో నుండి టెక్నాలజీ చేతుల్లోకి పోతున్నట్లనిపించింది. సోషల్ మీడియా.. అతనికి తెలియకుండానే కండిషనింగ్ చేస్తున్నది. ఇంటర్నెట్ పెను తుఫానులా మనుషుల్ని తూర్పార పడుతున్నది. ఊకలాగా గాలికి కొట్టుకుపోతున్నాడు మనిషి. ఒకవేళ ఇంటర్నెట్ లేకపోతే.. మనిషి ఒంటరే.. ఆ మానవ సంబంధాల నిండా బోలు.." విచారపు గొంతుతో నక్క.
"అవునవును మన తెలివి మనని ముందుకు నడిపించాలి. మొద్దుశుంఠల్నిచేసి వెనక్కి నడిపిస్తే ఎలా .. " గొంతు సవరించుకుంటూ ఎలుగుబంటి.
"వాళ్ళ సంగతొదిలెయ్ .. ఏ చావు చస్తారో చావనిద్దాం .. అటు ఇటూ చేసి మన మనుగడకే ముప్పు తెచ్చేస్తున్నారు కదా .. నింగి , నేల , నీరు , నిప్పు , వాయువు అన్నీ తన సొంత ఆస్తి అనుకుంటున్నాడు మానవుడు. నిన్నమొన్నటి వరకూ దట్టంగున్న దండకారణ్యాలు తరిగిపోతున్నాయి. అక్కడి జీవరాశులు నిరాశ్రయులైపోతున్నయి" దిగులుతో దుప్పి.
దూరంగానున్న జలపాతపు సవ్వడిని గాలి మోసుకొస్తుండగా "మీరేం చెబుతున్నారో నాకైతే ఒక్క ముక్క అర్ధంకాలే.. " తలగోక్కుంటున్న అడవి పంది.
" నీకర్థమయ్యేటట్లు మరోసారి చెబుతాలే .. "అని అందరివంకా పరిశీలనగా చూస్తూ " ప్రకృతిని తన చేతుల్లోకి తీసుకున్నానని విర్రవీగుతున్నాడు కానీ, తన అహంకారానికి , తీరని దాహానికి , స్వార్ధానికి ఈ ప్రకృతిలోని సమస్త జీవజాలం తో పాటు అనాదిగా తానభివృద్దిచేసుకొస్తున్న సంస్కృతి, జ్ఞానం-విజ్ఞానంతో పాటు తాను కూడా ధ్వంసమైపోతున్నాని, నాశనమైపోతన్నాని అతనికి ఎందుకర్ధం కావడం లేదో... ప్రకృతితో పర్యావరణంతో వికృతమైన ఆట లాడుతున్నాడు " అన్నది దుప్పి.
అసహనంగా కదిలాయి పులి , సింహం , మరికొన్ని జంతువులు. " అంటే .. మనం సమిధలమా.. అట్లెట్ల .. ?" కోతి చిందులేసింది.
" మన కాళ్ళ కింద అతనికి అవసరమయ్యే తరగని ఖనిజ సంపద ఉన్నది. అతని కన్ను దీనిపై ఉన్నది. రేపోమాపో మనమంతా మన తావులొదిలి తలో దిక్కు వలస పోవాల్సిందే " హెచ్చరించింది నక్క.
" నిజమే నేస్తమా .. స్వచ్ఛమైన గాలి పీల్చుకుంటూ ప్రకృతిలో భాగంగా మనమున్నాం . స్వచ్ఛంగా, స్వేచ్ఛగా సంచరిస్తాం. మానవ నివాసాలలో నాకు ఊపిరి సలప లేదంటే నమ్మండి . అంతా కాలుష్యం. వాయు కాలుష్యం, జల కాలుష్యం , శబ్ద కాలుష్యం .. మానవ ప్రవృత్తి లోనే కాలుష్యం .. తినే తిండి, పీల్చే గాలి , చూసే చూపు, మాట్లాడే మాట అన్నీ కలుషితం .. వాళ్లకు సృష్టి పట్ల , ప్రకృతి పట్ల భవిష్యత్తు పట్ల గౌరవం లేదు " అన్నది తోడేలు.
"ప్రకృతి విరుద్ధంగా సాగే నడక, నడత వల్ల కొత్తకొత్త రోగాలొస్తున్నాయక్కడ. ఉన్న పుట్టెడు రోగాలకు తోడు కంటికి అగుపించని క్రిమి వారిని అతలాకుతలం చేస్తున్నది . మనిషితనం మరచిన మనిషికి హెచ్చరికలు జారీ చేస్తున్నది . మేము వెళ్ళినప్పుడు కళకళలాడిన లోకం, తళతళ లాడిన మనుషులు ఇప్పుడు వెలవెల బోతూ పెద్ద సంక్షోభంలో .. " అన్నది రైనో.
"ఆ అదృశ్య క్రిమిని దుమ్మెత్తిపోస్తున్నారు " అన్నది దుప్పి.
"ఆ క్రిముల పుట్టుకకు కారణం వాళ్ళే. వ్యాప్తికి కారణం ఆ మనుషులే. వాటి పేరుతో ప్రజల రక్తం తాగేది వాళ్ళే. ప్రజలని కాపాడటానికి ఏవిటేమిటో చేసేస్తున్నాం, చాలా కష్టపడి పోతున్నామని షో చేసేది వాళ్లే. ఈ క్రమంలో బలహీనులంతా లోకం నుండి సెలవు తీసుకుని పోతుంటే మిగిలిన వారి ప్రాణ భయాన్ని సొమ్ము చేసుకుంటూ చికిత్స రూపంలో , వాక్సిన్ ల రూపంలో కొల్లగొట్టేస్తున్నారు " తోడేలు.
"నన్ను నిందిస్తారు కానీ అక్కడందరూ గుంట నక్కలే. మిత్ర సంబంధాలు శత్రు సంబంధాలుగా , శత్రు సంబంధాలు మిత్ర సంబంధాలుగా మారిపోతాయి. అక్కడ సంబంధాలన్నీ అర్ధంతోనో, అధికారంతోనో, అహంతోనో ముడిపడినవే. కష్టమొకడిది. సుఖం మరొకరిది. సొమ్మొకడిది . సోకొకడిది. ఈ భూమి మీద ఉన్న సకల జీవరాశులకు సమాన హక్కు ఉన్నదన్న జ్ఞానం లేదు. అంతా తమదే నన్న పోకడలతో నాశనం పట్టిస్తున్నారు " అన్నది నక్క.
"మనలో మనకు వచ్చే గొడవలు, దాడులు ఆ పూట కడుపు నింపు కోవడానికే కానీ తరతరాల తరగని సంపద పోగెయ్యడానిక్కాదు" గంభీరంగా అన్నది మధ్యలో అందుకున్న పులి.
మానవ అభివృద్ధి దీపాల వెలుగులో నిప్పురవ్వలు రాజుకుని తమ అడవినంతా కాల్చేస్తాయేమోనన్న భయంతో .. తమ కాళ్లకింద నేలనంతా పెకిలిస్తాయేమోనన్న అనుమానంతో .. మసక మసకగా కనిపిస్తున్న భవిష్యత్ చిత్రపటం మదిలో చిత్రిస్తూ కొన్ని జీవులు. వాటి ఆలోచనల్ని భగ్నం చేస్తూ
"విచిత్రమేమంటే, అదే లోకంలో గుండె తడి ఆరని మనుషులు ఆకాశంలో చుక్కల్లా సేవ తీరుస్తారు. అడవి పుత్రులకు సేవ చేస్తారు. మర్చిపోయిన మానవత్వాన్ని తట్టి లేపుతుంటారు. మనసును కదిలిస్తూ మానవీయ బంధాలను గుర్తు చేస్తుంటారు. మనిషి మూలాలను తడిమి చూస్తుంటారు. అపారమైన ప్రేమ అందిస్తుంటారు . ఏపుగా పెరిగిన రాచపుండుకు చికిత్స చేస్తుంటారు.
ముక్కలు ముక్కలవుతున్న మానవ సంబంధాలకు మాటువేసి అతికించే ప్రయత్నం చేస్తుంటారు. ఎదుటివారి నుంచి తీసుకోవడం కన్నా ఎదుటివారికి ఇవ్వడానికి ఇష్టపడతారు . తమ చుట్టూ ఉన్న నలుగురినీ సంతోషపెట్టడానికి యత్నిస్తుంటారు. ఒక్కమాటలో చెప్పాలంటే.. తగలబడుతున్న మానవ ప్రపంచాన్ని కొత్త తోవలో ఆవిష్కరించడానికి తపన పడుతుంటారు. జీవితాన్ని ఉన్నదున్నట్టుగా ప్రేమిస్తారు" వెలుగుతున్న మొహంతో అందరి వంకా చూస్తూ అన్నది తోడేలు.
ఆకాశంలో తమ నెత్తి మీదుగా ఎగురుతున్న లోహవిహంగం కేసి చూస్తూ
స్వార్ధం పడగ నీడ నుండి కాపాడేది, బతికించేది ఆకుపచ్చని మనసులే .. వారితో కలిసి అడుగేయాలి "చెట్టుమీద చిలుక పలికింది.
aakupaccha kala
pachani adavi. chikkani adavilo pachika bayalu.
aa adavilo unde jeevajaalam tappa maro jeevi akkadi jeevulaku teliyadu. eppuduu chudaledu.
ayithe , ee adavi daatithe pedda prapancham undanee, aa prapanchamlo maanavulu untaaranee vaallu chala goppa vaallanee, vaallu pakshulla aakaasamlo viharistaaranii, samudramlo chepalla prayaanistaarani, chukkallo chandamama daggaraki velli vacharani evevo chala vishayaalu chuttapu chuupugaa vachina kakamma dwara vinnayi konni jantuvulu. andulo okati thodelu.
adigo, appatinundi aa manava prapancham loki poyi akkada vintalu visaeshaalu pogesukuravalani tahatahalaadi potunnadi thodelu.
okaroju tanatho samavesamaina mitra brundamtho ennaallugaano kantunna kala gurinchi vippi cheppindi thodelu.
"jarigedi cheppu. anavasarapu kalalu kanaku. vantiki manchidi kaadu " annadi raino.
"ammo .. manava lokamloka... baboy "bhayambhayamgaa kallu tapaatapalaadinchindi duppi.
"aakaasaaniki nicchena veddamante padi naddiviraggottukuna .. "navvindi nakka .
"naka vayasayipotunnadi . korika teerakundaane potanemo bengagaa unnadi" mitrula maatalu pattinchukoni thodelu digulu padindi.
mitrudi korika aamodayogyamgaa ledu. mukku moham teliyani manava lokamloki veltundanta. chuttupakkalunna tama vanti rajyalloke eppuduu tongi chuse dhairyam cheyani thodeluku poye kaalam vachindani manasulone visukkundi enugu.
"aaru noorainaa ee nelalo manava prapanchamloki velli teeralsinde .. meerevaraina naatho vastanante santosham. lekunna nenelledi vellede .. aa prapancham chudani batuku vrudhaa .. " tanalotaanu anukuntunnatlugaa annadi thodelu.
vayasu mallutunna mitrudi korikani teerchalema annatlugaa migata naluguru mitruluu okarinokaru chusukunnaru.
konni ibbandulu, kashtaalu padithe padadam. padamati poddulo unna mitrudni ontarigaa kotta lokamloki pampadam manchidi kademonannadi duppi.
nijame, mitrudi korika teerchadam mana dharmam ani nakka, raina siddapaddaayi. enugu maatram tana paristhitula drishtya ralenani khachitamgaa cheppindi. meeru velte mee naalugu kutumbala manchi chedu nenu chusukuntanani maaticchindi.
gatamlo kakamma dwara vinna aneka vishayaalu mananam chesukunnayavi. tama roopaalatho velte vache ibbandulanu gurinchi, teesukovalasina jaagrattala gurinchi charchinchukunnaayi. maro lokapu jeevitaanni unnatamgaa oohinchukuntu prayaanaaniki erpaatlu chesukovadamlo nimagnamayyaayi.
aakuraalu kaalam adhi . konni chetlu aakuraalustunte konnimodu vaaripoyi, marikonnileleta aasalato chiguristunnaayi.
nischalamgaa nischabdamgaa saagipotunna akkadi jeevitaallo edho hadavidi. utsavamedo jarugutunnatlu sandadi. aa nota ee nota vishayam telisina jeevulenno egududigudu konda lonchi cheelikalu cheelikalugaa unna sannani baatallo vachi, pachika bayalulo samavesamayyayi. maro lokapu muchhatlu telusukovadaaniki uvvillurutunnaayi. utkantatho eduru chustunnayi . ninnamonnati varakuu tamatho tirigina naluguru nestaalu manava prapanchamloki adugu petti edaadi daatindi. ee jeevaalu asalunnayo levonane sandehamlo sandigdhamlo unna samayamlo avi tama raajyaaniki tirigi ravadam aa jantu lokaniki panduggaa undi. adeekaaka aa lokapu vintalu vidduraalu, visaeshaalu telusukovalane kutuhalam vaatinakkadiki rappinchaayi . ippudu vaati maata kosam aatrutagaa eduru chustunnayi.
tama yaatra puurti chesukochina mitra brundam thodelu, nakka , raino , duppi raakatho aa pradesamantaa harshadhvaanaalatho maarmogindi. andari vaipu chustuu chetuluputu santoshamgaa palakarinchindi mitra brundam.
appativarakuu unna kalakalam saddumanigindi. aaku ralithe vinapadenta nissabdamgaa maaripoyindi aa praantam. jeevulannee oopiri uggabattukuni kuurchunnaayi . akkadunna vaarantaa susikshitulaina sainikulla .. cony vaati shwasa nishwaasalu pakkana unna vaatiki vinipistunnaayi.
aa prasaantatanu chedistu .. "aa roju mem bayaluderinappudu palikina veedkolu , mee aadaraabhimaanaalu maa vennante unnaayi. ippudu mallee.. inta mandi, chinna pedda, pilla papa .., mimmulani chustunte kadupu nindi poyindi. maya marmam laeni manamanta okkatenani rujuvavutunnadi.
maro lokapu lothupaatulu telusukovalani swachchamaina hrudayaalannii aasapadadam aaraatapadadam chuste mahadaanandamgaa undi. maa anubhavaalu meeku elanti anubhootinistaayo teliyadu. edaadi kaalapu anubhavaalanu, anubhoothulanu koddi maatallo cheppadam kashtame .. cony cheppadaaniki prayatnistaam.
memu maanavalokamlo memela batikaamannadaanikannaa, maa nisita pariseelanalo akkadi prajala jeevitamela unnado, aa lokapu nagna swabhaavam gurinchi cheppalanukuntunnama thodelu.. sarenannattu taluupindi mitra brundam.
mana manyamlo rakarakaala jantu jaatulunnattu maanavulloonuu jaatulunnaayi . antekaadu kula, matha, varga, varna, praantiiya, bhasha bhedaalu enno unnaayi. antaa bayataku entho andamgaa, aanandamgaa rangurangullo kanipinche sanklishta lokam. swaartha lokam.
oke jaati aina antaa oke sthaayilo undaru . oke reethi nadavaru. oke rakam tindi tinaru . oke rakapu intlo undaru . oke rakapu batta kattaru. ekkada chusina kulam , matham , jaati , antastula tedale .. mirumitlu golipe veluturulo addaala medallo kondarunte cheekati guaryallo aakaasame kappuga marikondaru .. aakaasa veedhullo viharinche vaallu kondarayithe cheelikalaina kaallatho gamyam kesi prayaaninche vaallu marikondaru ...
evarikivaaru taame goppani virraveegutaaru. evari astitvam vaariki goppade kaavachhu. evari matha nammakaalu , paddhatulu vaallakundochu. avannee vallintike parimitam kavali. gadapa daatina tarvaata andaruu samaname kada .. ee chinna vishayam veellakenduku ardhamkaado ..godavalu padichastaaru. kottukuntaaru . narukkuntaaru . yuddhale chesukuntaru . emmanushulo emo .. namminavalla meedanunche tokkukuntu pothuntaaru... " antunna thodelu maatalaku addostuu .. "ayyo .. etla .. " chettumeeda bullipitta sandeham velibuchindi.
" manushulakenenno nammakaaluu, vishwaasaalu. vaatine pettubadigaa chesukuni mathaadhipatulu , paastarlu , mullalu goppagaa batikestunnaru. prajala nammakaalanu, bhaktini market vastuvulugaa marchi vyaparam chesukuntunnaru . prajalanu niluvu dopidi chestunnaru.
manam annadi kanipinchaka antaa nenule .. maidaana praantaallo okachota kaadu, oka praantam kaadu, oka nagaram kaadu ekkadikipo .. adhe tantu. okaninokadu dochukovadame .. kappanu paamu minginattu mingeyadame..
kulaanni, mataanni, reservationlanu addampettukuni chese raajakeeyamlo chinna pillalaku biscat istamani aasha pettinatlu rakarakaala pathakaala haameelu aasapetti manushulanu tama tindi kosam taamu kashtam cheyaleni somarulugaa marche prayatnamlo unnaaru.
vaari astitvaalu evaina aa janam rendugaa kanipinchaaru. shrama chesevaaru , aalochana chesevadu. chematachukka chindinche, utpatti chese sraamikulanu guppedu mandi aalochanaaparulu eppuduu longadeesukuni tama kaalla kinda atte pettukuntunnaaru. aarogyam nunchi aardhikam varaku, rakshana nunchi saamaajika bhadrata varaku anni rangaallo aada maga vyatyaasaale .. "kanchukantamtho cheppukupotunna thodelu koddigaa aagi andari vaipu nisitamgaa chusi oo deergha shwasa vidichindi.
" anna .. emaina vaallu manakante telivigala vaallu.." antunna raino ni "aahaa .. emito anta goppa telivitetalu .. " taane telivainadaannanukune nakkapilla prasninchindi.
"okappudu manalage adavullo batikina manishi tana telivitetalato pakshila aakaasamlo egaradaanikii vimaanaalu , chepala neellalo prayaanaaniki odalu, aakaasamlo chukkalla kanipinche grahaalanu, chandamamanu chere rodasee naukalu ilaa lekkalenanni adbhutamaina aavishkaranalu cheshaadu" annadi raino
"oo avuna .. inkem chesaru .. cheppu mitrama .. cheppu " talli garbham nundi vachina sisuvu laa utsukatato chustuu midata.
"talli garbhamlonchi putte manishi maramanishini taayaaru chesi taanu chese panulannee daanitho cheyistunnadu. adhi oohakandadam ledu kadhuu .. cony adhi nijam. antekaadu , manam ikkadundi mana porugu raajyamloonunna manavaallato matladagalama..? chudagalama .. ledu. cony, vaallu ikkadundi ekkadekkado unollanu chustaru. ikkada unnatlu matladukuntaru .. ." cheptunna raino maatalaku addu vastuu .. "emitemiti mallee cheppu " annadi chiruta.
"avunanna, vaalla chetilo imidipoye fon lunnai. nenu neetho matladalante nee daggarakochi matladali. cony vaallu rakunda ekkadivallakkadundi chusukuntu matladukuntaru.. " vivarinchindi raino.
"avunu nijame, chetullo mobail fonlaku bandeelaipoyaaru maanavulu. avi andari daggara levu gaani chaalaamandi daggara kanipistaayi. modatlo vintagaa aascharyamgaa undedi. abburamgaa tochedi . ponuponu visugochesindanukonkam. manishi jeevitam, vaari aalochanalu vaari chetilo nundi technology chetulloki potunnatlanipinchinda. soshal media.. ataniki teliyakundaane conditioning chestunnadi. internet penu tuphanula manushulni thoorpaara padutunnadi. ookalaagaa gaaliki kottukupotunnadu manishi. okavela internet lekapothe.. manishi ontare.. aa manava sambandhaala ninda bolu.." vichaarapu gontuto nakka.
"avunavunu mana telivi manani munduku nadipinchaali. moddusuntalnichesi venakki nadipiste ela .. " gontu savarinchukuntu elugubanti.
"vaalla sangatodiley .. e chaavu chastaro chavaniddam .. atu itoo chesi mana manugadake muppu tecchestunnaru kada .. ningi , neela , neeru , nippu , vaayuvu annee tana sonta aasti anukuntunnadu manavudu. ninnamonnati varakuu dattangunna dandakaaranyaalu tarigipotunnaayi. akkadi jeevaraasulu niraasrayulaipotunnaya" digulutho duppi.
doorangaanunna jalapaatapu savvadini gaali mosukostundagaa "meerem chebutunnaro naakaithe okka mukka ardhamkaale.. " talagokkuntunna adavi pandi.
" neekarthamayyetatlu marosari chebutale .. "ani andarivanka pariseelanagaa chustuu " prakrutini tana chetulloki teesukunnaanani virraveegutunnaadu cony, tana ahankaaraaniki , teerani daahaaniki , swaardhaaniki ee prakrutilooni samasta jeevajaalam thoo paatu anaadigaa taanabhivruddichesukos samskruti, ghnaanam-vignaanamto paatu taanu kuudaa dhvamsamaipotunnani, naasanamaipotannaani ataniki endukardham kaavadam ledho... prakrutitho paryaavaranamtho vikrutamaina aata laadutunnaadu " annadi duppi.
asahanamgaa kadilai puli , simham , marikonni jantuvulu. " ante .. manam samidhalama.. atletla .. ?" kothi chindulesindi.
" mana kaalla kinda ataniki avasaramayye taragani khanija sampada unnadi. athani kannu deenipai unnadi. repomapo manamanta mana taavulodili talo dikku valasa povalsinde " heccharinchindi nakka.
" nijame nestama .. swachchamaina gaali peelchukuntu prakrutilo bhagamga manamunnam . swachchamgaa, swechhagaa sancharistam. manava nivaasaalalo naaku oopiri salapa ledante nammandi . antaa kaalushyam. vaayu kaalushyam, jala kaalushyam , sabda kaalushyam .. manava pravrutti lone kaalushyam .. tine tindi, peelche gaali , chuse chuupu, matlade maata annee kalushitam .. vaallaku srushti patla , prakruti patla bhavishyattu patla gowravam ledu " annadi thodelu.
"prakruti viruddhamgaa saage nadaka, nadata valla kottakotta rogalostunnayakkada. unna puttedu rogaalaku thodu kantiki agupinchani krimi vaarini atalaakutalam chestunnadi . manishitanam marachina manishiki heccharikalu jaarii chestunnadi . memu vellinappudu kalakalalaadina lokam, talatala laadina manushulu ippudu velavela bothoo pedda sankshobhamlo .. " annadi raino.
"aa adrushya krimini dummettipostunna " annadi duppi.
"aa krimula puttukaku kaaranam vaalle. vyaaptiki kaaranam aa manushule. vaati paerutho prajala raktam tagedi vaalle. prajalani kaapaadataaniki evitemito chesestunnam, chala kashtapadi potunnamani sho chesedi vaalle. ee kramamlo balaheenulantaa lokam nundi selavu teesukuni pothunte migilina vaari praana bhayanni sommu chesukuntu chikitsa roopamlo , wacksin la roopamlo kollagottestunna " thodelu.
"nannu nindistaaru cony akkadandaruu gunta nakkale. mitra sambandhaalu shatru sambandhaalugaa , shatru sambandhaalu mitra sambandhaalugaa maaripotaayi. akkada sambandhaalannii ardhamthono, adhikaaramthono, ahantono mudipadinave. kashtamokadidi. sukham marokaridi. sommokadidi . sokokadidi. ee bhoomi meeda unna sakala jeevaraasulaku samaana hakku unnadanna ghnaanam ledu. antaa tamade nanna pokadalatho naasanam pattistunnaru " annadi nakka.
"manalo manaku vache godavalu, daadulu aa poota kadupu nimpu kovadanike cony tarataraala taragani sampada pogeyyadaanikkaadu" gambheeramgaa annadi madhyalo andukunna puli.
manava abhivruddhi deepaala velugulo nippuravvalu rajukuni tama adavinanta kalchestayemonanna bhayamto .. tama kaallakinda neelanantaa pekilistayemonanna anumaanamtho .. masaka masakaga kanipistunna bhavishyat chitrapatam madilo chitristuu konni jeevulu. vaati aalochanalni bhagnam chestu
"vichitramemante, adhe lokamlo gunde tadi aarani manushulu aakaasamlo chukkalla seva teerustaaru. adavi putrulaku seva chestaaru. marchipoyina maanavatvaanni tatti leputuntaru. manasunu kadilistuu manaveeya bandhaalanu gurtu chestuntaaru. manishi muulaalanu tadimi chustuntaaru. apaaramaina prema andistuntaaru . epuga perigina rachapunduku chikitsa chestuntaaru.
mukkalu mukkalavutunna manava sambandhaalaku matuvesi atikinche prayatnam chestuntaaru. edutivaari nunchi teesukovadam kanna edutivaariki ivvadaaniki ishtapadataaru . tama chuttu unna nalugurinee santoshapettadaaniki yatnistuntaaru. okkamaatalo cheppalante.. tagalabadutunna manava prapanchaanni kotta thovalo aavishkarinchadaaniki tapana padutuntaaru. jeevitaanni unnadunnattugaa premistaaru" velugutunna mohamto andari vanka chustuu annadi thodelu.
aakaasamlo tama netti meedugaa egurutunna lohavihangam kesi chustuu
swaardham padaga needa nundi kapadedi, batikinchedi aakupacchani manasule .. vaaritho kalisi adugeyali "chettumeeda chiluka palikindi.